

 Sárospataki Tankerületi Központ

**II.5.**

**A közfeladatot ellátó szerv által nyújtott vagy költségvetéséből finanszírozott közszolgáltatások megnevezése, tartalma, a közszolgáltatások igénybevételének rendje, a közszolgáltatásért fizetendő díj mértéke, az abból adott kedvezmények**

1. A közszolgáltatás megnevezése: **alap- és középfokú oktatás**
2. A közszolgáltatás tartalma:

Magyarország Alaptörvényének XI. cikke szerint: *“(1) Minden magyar állampolgárnak joga van a művelődéshez.*

*(2) Magyarország ezt a jogot a közművelődés kiterjesztésével és általánossá tételével, az ingyenes és kötelező alapfokú, az ingyenes és mindenki számára hozzáférhető középfokú, valamint a képességei alapján mindenki számára hozzáférhető felsőfokú oktatással, továbbá az oktatásban részesülők törvényben meghatározottak szerinti anyagi támogatásával biztosítja.”*

A nemzeti köznevelésről szóló 2013. évi CXC. törvény 74.§ (1) bekezdése értelmében az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel együtt nevelhető, sajátos nevelési igényű gyermekek óvodai nevelése kivételével - a köznevelési alapfeladatok ellátásáról.

Az állam a köznevelési feladatot, mint oktatási közszolgáltatást - elsődlegesen - az általa alapított tankerületi központok útján fenntartott alap- és középfokú oktatási intézményekkel látja el.

1. A közszolgáltatás igénybevételének a rendje:

A nemzeti köznevelésről szóló 2013. évi CXC. törvény 45. §-a szerint Magyarországon - az e törvényben meghatározottak szerint - minden gyermek köteles az intézményes nevelés-oktatásban részt venni, tankötelezettségét teljesíteni.

A gyermek abban az évben, amelynek augusztus 31. napjáig a hatodik életévét betölti, tankötelessé válik. A tankötelezettség teljesítése a tanév első tanítási napján kezdődik. A szülő kérelmére a felmentést engedélyező szerv döntése alapján a gyermek további egy nevelési évig óvodai nevelésben vehet részt. Szülői kérelem hiányában a gyermek tankötelezettsége megkezdésének halasztását a gyámhatóság is kezdeményezheti. A szülő, a gyámhatóság a kérelmét legkésőbb az iskolakezdés évének január 18-áig nyújthatja be a felmentést engedélyező szervhez. Az eljárás ügyintézési határideje ötven nap. A szülő kérelme alátámasztására kérelméhez csatolhatja a gyermek fejlettségét alátámasztó óvodai dokumentumokat is. Ha az eljárásban szakértőt kell meghallgatni, akkor csak szakértői bizottság rendelhető ki. Ha a szakértői bizottság a szülői kérelem benyújtására nyitva álló határidő előtt a gyermek további egy nevelési évig óvodai nevelésben történő részvételét javasolja, a szülői kérelem benyújtására nincs szükség. Ha a gyermek az iskolába lépéshez szükséges fejlettséget korábban eléri, a felmentést engedélyező szerv a szülő kérelmére engedélyezheti, hogy a gyermek hatéves kora előtt megkezdje tankötelezettségének teljesítését.

A tankötelezettség annak a tanévnek a végéig tart, amelyben a tanuló a tizenhatodik életévét betölti. A sajátos nevelési igényű tanuló tankötelezettsége meghosszabbítható annak a tanítási évnek a végéig, amelyben a huszonharmadik életévét betölti. A tankötelezettség meghosszabbításáról a szakértői bizottság szakértői véleménye alapján az iskola igazgatója dönt.

A tankötelezettség iskolába járással teljesíthető. Ha a tanuló egyéni adottsága, sajátos helyzete indokolja, és a tanuló fejlődése, tanulmányainak eredményes folytatása és befejezése szempontjából előnyös, a tankötelezettség teljesítése céljából határozott időre egyéni munkarend kérelmezhető. A szülő, nagykorú tanuló esetén a tanuló a kérelmet a tanévet megelőző június 15-éig nyújthatja be a felmentést engedélyező szervhez. Ezen időpontot követően csak abban az esetben nyújtható be kérelem, ha a tankötelezettség iskolába járással történő teljesítését megakadályozó körülmény merül fel. Jogszabályban meghatározott esetben az egyéni munkarendet biztosítani kell.

1. A közszolgáltatásért fizetendő díj mértéke, az abból adott kedvezmények

**Sárospataki Tankerületi Központ**

**3/2018. (V.25.) számú szabályzata**

**A Sárospataki Tankerületi Központ térítési díj és tandíj szabályzata**

Készítette:

Sárospatak, 2018. május 18.

|  |  |
| --- | --- |
|  | **......................................****Donkó József****tankerületi igazgató****Sárospataki Tankerületi Központ** |

A Sárospataki Tankerületi Központ jelen Szabályzatát az állami köznevelési közfeladat ellátásában fenntartóként részt vevő szervekről, valamint a Klebelsberg Központról szóló 134/2016. (VI. 10.) Korm. rendelet 5. § (2) bekezdés 9. pontjában biztosított középirányítói hatáskörömben eljárva, a Klebelsberg Központ Szervezeti és Működési Szabályzatáról szóló 61/2016. (XII. 29.) EMMI utasítás 40. §-a alapján jóváhagyom:

Budapest, 2018. …………………… „…….”

|  |  |
| --- | --- |
|  | **....................................****dr. Solti Péter****elnök****Klebelsberg Központ** |

**Tartalomjegyzék**

[**I. Fejezet 3**](#_Toc510618878)

[**Általános rendelkezések 3**](#_Toc510618879)

[1. A szabályzat hatálya 3](#_Toc510618880)

[2. Értelmező rendelkezések 3](#_Toc510618881)

[**II. Fejezet 4**](#_Toc510618882)

[**A térítési díj és a tandíj 4**](#_Toc510618883)

[3. A térítési díj ellenében igénybe vehető szolgáltatások 4](#_Toc510618884)

[4. A tandíj ellenében igénybe vehető szolgáltatások 4](#_Toc510618885)

[5. A térítési díj és a tandíj alapja 5](#_Toc510618886)

[6. A térítési díj mértéke 5](#_Toc510618887)

[7. A tandíj mértéke 6](#_Toc510618888)

[8. A térítési díj és tandíjkedvezmény, -mentesség 8](#_Toc510618889)

[**III. fejezet 8**](#_Toc510618890)

[**Eljárási szabályok 8**](#_Toc510618891)

[**IV. fejezet 9**](#_Toc510618892)

[**Záró hatályba léptető és átmeneti rendelkezések 10**](#_Toc510618893)

[*1. melléklet* 11](#_Toc510618894)

[Szakmai feladatokra jutó folyó kiadások egy tanulóra jutó hányada, térítési díjalap 11](#_Toc510618895)

[*2. melléklet* 14](#_Toc510618896)

[Díjkedvezmény iránti kérelem 14](#_Toc510618897)

[*3. melléklet* 15](#_Toc510618898)

[Díjmentesség iránti kérelem 15](#_Toc510618899)

[*4. melléklet* 16](#_Toc510618900)

[Szülői nyilatkozat ............ tanévre 16](#_Toc510618901)

A nemzeti köznevelésről szóló 2011. évi CXC. törvény (a továbbiakban: Nkt.), a nemzeti köznevelésről szóló törvény végrehajtásáról szóló 229/2012. (VIII. 28.) Korm. rendelet (a továbbiakban: Korm. rendelet) rendelkezései, valamint a Klebelsberg Központ Elnökének a tankerületi központ által fenntartott köznevelési intézményekben kérhető térítési díj és tandíj megállapításának szabályaival kapcsolatos 1/2018. (V. 10.) számú Középirányítói Körlevél 3. pontjában foglalt felhatalmazás alapján a Sárospataki Tankerületi Központ (a továbbiakban: Tankerületi Központ) Szervezeti és Működési Szabályzatának 5. § (2) bekezdés f) pontjában biztosított jogkörömben eljárva a Tankerületi Központ által fenntartott köznevelési intézményekben kérhető térítési díj és tandíj megállapításával, fizetésének módjával, a tanulmányi eredményre és a szociális helyzetre tekintettel adható kedvezmények körével, mentességek feltételeivel kapcsolatos rendelkezéseket az alábbiak szerint szabályozom.

**I. Fejezet**

**Általános rendelkezések**

**1. A szabályzat hatálya**

**1. §** (1) E Szabályzat hatálya kiterjed a Tankerületi Központ fenntartásában működő valamennyi köznevelési intézményre (a továbbiakban: intézmény vagy iskola), valamint a köznevelési intézménnyel tanulói, vendégtanulói jogviszonyban álló személyekre, valamint – e szabályzat rendelkezése alapján – a köznevelési intézménnyel tanulói jogviszonyban nem álló személyekre.

(2) A Szabályzat tárgyi hatálya kiterjed valamennyi intézmény szolgáltatásaiért fizetendő – az 1. mellékletben megadott szempontok figyelembevétele alapján számított – térítési és tandíj megállapítására, valamint a tanulmányi eredményre és a szociális helyzetre tekintettel adható kedvezmények körére.

**2. Értelmező rendelkezések**

**2. §** (1) Jelen szabályzat alkalmazásában:

1. *üzemeltetési anyagok*: olyan vásárolt készletek, amelyeket az intézmény az oktatás, képzés során termék előállításához vagy szolgáltatás nyújtásához való felhasználás céljából, közvetített szolgáltatáshoz szerez be. Az oktatás, képzés tevékenységéhez közvetlenül felhasznált anyagok (pl.: nyomtatási, sokszorosítási feladatokkal összefüggő anyagok, irodai papír és nyomtatványok) mindazon anyagok beszerzése, amelyek nem számolhatók el szakmai anyag beszerzéseként;

2. *szakmai anyag*: az oktatás, képzés tevékenységét segítő anyagok, eszközök;

3. *szakmai alapfeladat*: az a pedagógiai tevékenység, amellyel összefüggésben a tanulót térítési díj, illetve tandíjfizetési kötelezettség terheli;

4. *díjalap:* a tanévkezdéskor a szakmai alapfeladatra számított folyó kiadások egy tanulóra jutó hányada;

5. *szolgáltatási kiadások*: az intézmény üzemeltetéséhez kapcsolódó szolgáltatások vételára (pl. közüzemi díjak, kommunikációs szolgáltatások);

6. *térítési díj*: tanulói díjfizetési kötelezettség, a szeptemberi tanévkezdéskor szakmai alapfeladatokra számított folyó kiadások alapján az egy tanulóra számított összeg alapján részleges hozzájárulás az oktatás, képzés költségeihez;

7. *tandíj*: költségtérítés, tanulói díjfizetési kötelezettség, a szeptemberi tanévkezdéskor szakmai alapfeladatokra számított folyó kiadások alapján az egy tanulóra számított összeg;

8. *vizsgadíj:* a vizsga megszervezésével, lebonyolításával kapcsolatban felmerülő, a feladatra elszámolható működési célú kiadások (folyó kiadás) egy vizsgázóra jutó hányada.

**II. Fejezet**

**A térítési díj és a tandíj**

**3. A térítési díj ellenében igénybe vehető szolgáltatások**

**3. §** (1) Térítési díjat köteles fizetni az a tanuló, aki a Korm. rendelet 33. § (1)-(3) bekezdésekben, valamint a 33/A. §-ban rögzített szolgáltatásokon kívüli egyéb, a köznevelési intézményekben igénybe vehető szolgáltatásokat vesz igénybe, úm.:

a) alapfokú művészetoktatásban a heti hat tanórai foglalkozás a főtárgy gyakorlatának és elméletének elsajátításához, valamint tanévenkénti egy meghallgatás és egy művészi előadás, valamint e szolgáltatások körében az iskola létesítményeinek, felszereléseinek használata, továbbá az állami vizsga és a tanulmányok alatti vizsga,

b) nem tanköteles tanuló az általános vagy középiskolában, illetve a kollégiumban – kollégiumi tagsági jogviszonyból eredő – tanulmányi követelmények nem teljesítése miatt az évfolyam második alkalommal történő megismétlésekor a Korm. rendelet 33. § (1) bekezdés b) és c) pontjában meghatározott köznevelési feladatok,

c) független vizsga,

d) az érettségi bizonyítvány megszerzése vagy a tanulói jogviszony megszűnése után az érettségi vizsga, továbbá az adott vizsgatárgyból a tanulói jogviszony fennállása alatt az érettségi bizonyítvány megszerzése előtti sikertelen érettségi vizsga második vagy további javító- és pótló vizsga,

e) vendégtanulói jogviszonyt létesít, kivéve a közismereti képzés elsajátítására irányuló vagy a tartós gyógykezelés miatt létesített vendégtanulói jogviszonyt.

(2) A kollégiumi szolgáltatás igénybevételéért a tanuló térítési díjat fizet, ha az iskolai közszolgáltatási feladatellátást térítési díj fizetése mellett veszi vagy venné igénybe.

**4. A tandíj ellenében igénybe vehető szolgáltatások**

**4. §** (1) Tandíj ellenében igénybe vehető szolgáltatások:

a) alapfokú művészetoktatásban a heti hat tanórát meghaladó tanórai foglalkozás, a tanulmányi követelmények nem teljesítése miatt az évfolyam második vagy további alkalommal megismétlése, továbbá minden tanórai foglalkozás annak, aki nem tanköteles, feltéve, hogy nem áll tanulói jogviszonyban a nappali rendszerű vagy nappali oktatás munkarendje szerinti oktatásban, valamint annak, aki a huszonkettedik életévét betöltötte,

b) a nevelési-oktatási intézményben a pedagógiai programhoz nem kapcsolódó nevelés és oktatás, valamint az ezzel összefüggő más szolgáltatás,

c) középfokú iskolában a tanulmányi követelmények nem teljesítése miatt az évfolyam harmadik és további alkalommal történő megismétlése.

(2) A kollégiumi szolgáltatás igénybevételéért a tanuló tandíjat fizet, ha

a) az iskolai alapszolgáltatást tandíj fizetése mellett veszi igénybe, vagy

b) a tanuló nem a nappali oktatás munkarendje szerint szervezett felnőttoktatás keretében vesz részt iskolai oktatásban és tizenkilenc éven felüli.

(3) Az óvodás gyermek a kollégiumi szolgáltatást – ha törvény eltérően nem rendelkezik – tandíj megfizetése mellett veheti igénybe.

**5. A térítési díj és a tandíj alapja**

**5. §** (1) Az intézményben a tanévre fizetendő térítési díj és a tandíj meghatározásának alapja az 1. mellékletben meghatározott díjalap (a továbbiakban: díjalap).

(2) A térítési díj és a tandíj mértékének meghatározásánál minden esetben kizárólag a szakmai alapfeladatra jutó folyó kiadások összege vehető figyelembe, az 1. számú mellékletben leírtak szerint.

(3) A Tankerületi Központ legkésőbb minden év május utolsó munkanapjáig köteles meghatározni a következő tanévben alkalmazandó díjalapot.

**6. A térítési díj mértéke**

**6. §** (1) Az alapfokú művészeti iskolában a 3. § (1) bekezdés a)pontjában meghatározott esetben térítési díjat kell fizetni, amelynek mértéke

a) a tanév első napján a 18. életévét be nem töltött tanuló esetében a díjalap zeneművészeti ágban:

aa) 5%-a 4,5 és 5,0 közötti tanulmányi átlag,

ab) 7%-a 4,0 és 4,4 közötti tanulmányi átlag,

ac) 9%-a 3,5 és 3,9 közötti tanulmányi átlag,

ad) 11%-a 3,0 és 3,4 közötti tanulmányi átlag,

ae) 15%-a 2,0 és 2,9 közötti tanulmányi átlag,

af) 20%-a elégtelen tanulmányi eredmény

esetén,

b) a tanév első napján a 18. életévét be nem töltött tanuló esetében a díjalap táncművészeti, képző- és iparművészeti, báb- és színművészeti ág, és szolfézs előképző esetén:

ba) 15%-a 4,5 és 5,0 közötti tanulmányi átlag,

bb) 16%-a 4,0 és 4,4 közötti tanulmányi átlag,

bc) 17%-a 3,5 és 3,9 közötti tanulmányi átlag,

bd) 18%-a 3,0 és 3,4 közötti tanulmányi átlag,

be) 19%-a 2,0 és 2,9 közötti tanulmányi átlag,

bf) 20%-a elégtelen tanulmányi eredmény

esetén

c) a tanév első napján a 18. életévét betöltött, de a 22. életévét be nem töltött, nappali rendszerű vagy nappali oktatás munkarendje szerinti oktatásban tanulói jogviszonnyal rendelkező tanuló esetében a díjalap

ca) 15%-a 4,5 és 5,0 közötti tanulmányi átlag,

cb) 17%-a 4,0 és 4,4 közötti tanulmányi átlag,

cc) 19%-a 3,5 és 3,9 közötti tanulmányi átlag,

cd) 20%-a 3,0 és 3,4 közötti tanulmányi átlag,

ce) 30%-a 2,0 és 2,9 közötti tanulmányi átlag,

cf) 40%-a elégtelen tanulmányi eredmény

esetén.

(2) A 3. § (1) bekezdés b) pontban meghatározott köznevelési közfeladatokért a tanulónak térítési díjat kell fizetnie, amelynek mértéke a díjalap 20%-a.

(3) A 3. § (1) bekezdés c) pontjában meghatározott független vizsgáért térítési díjat kell fizetni, amelynek mértéke tantárgyanként a kötelező legkisebb munkabér (minimálbér) 3,75%-a.

(4) A 3. § (1) bekezdés d) pontja alapján vizsgázónak az érettségi vizsga esetén térítési díjat kell fizetnie, amelynek mértéke

a) középszintű érettségi vizsga esetén az adott évre érvényes kötelező legkisebb munkabér (minimálbér) 15%-ának,

b) emeltszintű érettségi vizsga esetén az adott évre érvényes kötelező legkisebb munkabér (minimálbér) 25%-ának

megfelelő, ezer forintra kerekített összeg.

(5) A 3. § (1) bekezdés e) pontja szerinti jogviszony létesítése esetén térítési díjat kell fizetni, amelynek mértéke a díjalap

a) 3%-a 4,6 és 5 közötti tanulmányi átlag,

b) 4%-a 4,1 és 4,5 közötti tanulmányi átlag,

c) 10%-a 3,6 és 4 közötti tanulmányi átlag,

d) 15%-a 3,1 és 3,5 közötti tanulmányi átlag,

e) 20%-a 2 és 3 közötti tanulmányi átlag,

f) 30%-a elégtelen tanulmányi eredmény

esetén.

(6) A Szakképzésről szóló 2011. évi CXXXVII. törvény 29. § (1) bekezdés f) pontjában és (1a) bekezdésében meghatározott esetek kivételével a vizsgázónak térítési díjat kell fizetnie, amelynek mértéke a szakmai vizsgadíj és a vizsgáztatási díjak kereteiről szóló, a szakképzésért felelős miniszter által kiadott rendeletben meghatározott vizsgadíj és vizsgáztatási díj együttes összegének egy tanulóra jutó hányada.

(7) Az R. 33. §-ában meg nem határozott egyéb foglalkozásokért térítési díjat kell fizetni, amelynek mértéke a díjalap

a) 15%-a 4,6 és 5 közötti tanulmányi átlag,

b) 16%-a 4,1 és 4,5 közötti tanulmányi átlag,

c) 17%-a 3,6 és 4 közötti tanulmányi átlag,

d) 18%-a 3,1 és 3,5 közötti tanulmányi átlag,

e) 19%-a 2 és 3 közötti tanulmányi átlag,

f) 20%-a elégtelen tanulmányi eredmény

esetén.

(8) Az e szabályzat 3. § (2) bekezdésében meghatározott kollégiumi szolgáltatás igénybevétele esetén a térítési díj mértéke azonos az iskolai térítési díj mértékével.

**7. A tandíj mértéke**

**7. §** (1) A tandíj mértéke – a kötelező feladatellátásban részt nem vevő, a külföldi nevelési-oktatási intézmény és a nemzetközi iskola kivételével – tanévenként nem haladhatja meg a tanévkezdéskor a szakmai feladatra számított folyó kiadások egy tanulóra jutó hányadát. A tandíj a tanulmányi eredménytől függően vagy a tanuló szociális helyzete alapján csökkenthető.

(2) A tandíj mértéke az e szabályzat a 4. § (1) bekezdés a) pontjában meghatározott esetben

a) heti hat tanórát meghaladó számú tanórai foglalkozás esetén a tanév első napján a 18. életévét be nem töltött tanuló esetében a díjalap

aa) 15%-a 4,5 és 5 közötti tanulmányi átlag,

ab) 20%-a 4,0 és 4,4 közötti tanulmányi átlag,

ac) 25%-a 3,5 és 3,9 közötti tanulmányi átlag,

ad) 30%-a 3,0 és 3,4 közötti tanulmányi átlag,

ae) 35%-a 2,0 és 2,9 közötti tanulmányi átlag,

af) 40%-a elégtelen tanulmányi eredmény

esetén.

b) a tanulmányi követelmények nem teljesítése miatt az évfolyam második, vagy további megismétlése esetén a díjalap 40%-a,

c) a tanulmányi követelmények nem teljesítése miatt az évfolyam második vagy további alkalommal történő megismétlése, továbbá minden tanórai foglalkozás annak, aki nem tanköteles, feltéve, hogy nem áll tanulói jogviszonyban a nappali rendszerű vagy nappali oktatás munkarendje szerinti oktatásban, valamint annak, aki a huszonkettedik életévét betöltötte, a díjalap

ca) 20%-a 4,5 és 5 közötti tanulmányi átlag,

cb) 25%-a 4,0 és 4,4 közötti tanulmányi átlag,

cc) 30%-a 3,5 és 3,9 közötti tanulmányi átlag,

cd) 35%-a 3,0 és 3,4 közötti tanulmányi átlag,

ce) 40%-a 2,0 és 2,9 közötti tanulmányi átlag,

cf) 50%-a elégtelen tanulmányi eredmény

esetén.

(2) A 4. § (1) bekezdés b) pontja alapján igénybe vett szolgáltatás esetében a tandíj mértéke a díjalap 100%-a.

(3) A 4. § (1) bekezdés c) pontja alapján középfokú iskolában a tanulmányi követelmények nem teljesítése miatt az évfolyam harmadik és további alkalommal történő megismétlése esetén a tandíjak mértéke

a) az évfolyam harmadik alkalommal történő megismétlése esetében a díjalap 50%-a,

b) az évfolyam további alkalommal történő megismétlése esetében a díjalap 100%-a.

(4) A 4. § (2) bekezdése alapján igénybe vett kollégiumi szolgáltatás esetén a tandíj mértéke a nem a nappali oktatás munkarendje szerint szervezett felnőttoktatás keretében részt vevő 19. életévét betöltött tanuló esetén azonos az iskolai térítési díjjal.

(5) A 4. § (3) bekezdése alapján igénybe vett kollégiumi szolgáltatás esetén a tandíj mértéke a díjalap 100%-a.

(6) A Tankerületi Központ határozhatja meg azokat a szabályokat, amelyek alapján a nevelési-oktatási intézmény vezetője dönt az e szabályzatban meghatározottakon kívüli további térítésmentes ellátásról, a térítési díj és a tandíj összegéről, a tanulmányi eredmények alapján járó és a szociális helyzet alapján adható kedvezményekről és a befizetés módjáról.

**8. A térítési díj és tandíjkedvezmény, -mentesség**

**8. §** (1) A gyermeket, tanulót, illetve kollégiumi szolgáltatást igénybe vevőt a szociális helyzete alapján térítési díj-, illetve tandíjkedvezmény illeti meg. Ha a gyermek, a tanuló, illetve a kollégiumi szolgáltatást igénybe vevő törvényes képviselője háztartásában az egy főre jutó nettó jövedelem a mindenkori legkisebb öregségi nyugdíj

a) 135%-át nem haladja meg, a fizetendő díj a 6-7. §-ban meghatározott díj l0%-a,

b) 135%-át meghaladja, de maximum 140%-a, a 6-7. §-ban meghatározott díj 20%-a,

c) 140%-át ,meghaladja, de maximum 150%-a, a fizetendő díj a 6-7. §-ban meghatározott díj 30%-a,

d) 150%-át meghaladja, de maximum 160%-a, a fizetendő díj a 6-7. §-ban meghatározott díj 40%-a,

e) 160%-át meghaladja, de maximum 170%-a, a fizetendő díj a 6-7. §-ban meghatározott díj 50%-a,

f) 170%-át meghaladja, de maximum 180%-a, a fizetendő díj a 6-7. §-ban meghatározott díj 60%-a,

g) 180%-át meghaladja, de maximum 190%-a, a fizetendő díj a 6-7. §-ban meghatározott díj 70%-a,

h) 190%-át meghaladja, de maximum 200%-a, a fizetendő díj a 6-7. §-ban meghatározott díj 80%-a,

i) 200%-át meghaladja, de maximum 210%-a, a fizetendő díj a 6-7. §-ban meghatározott díj 90%-a

a fizetendő díj.

(2) Az (1) bekezdésben meghatározott díjkedvezményre való jogosultságot jövedelemigazolással kell igazolni.

(3) Az (1) bekezdésben meghatározott díjkedvezmény iránti kérelmet tanévenként egy alkalommal kell benyújtani. A kérelmet a benyújtását követő 10 napon belül napon belül az intézmény vezetője bírálja el. A kérelem mellé csatolni kell a jövedelemigazolásokat a beadást megelőző háromhavi nettó átlagjövedelemről és egyéb jövedelmekről.

(4) A díjkedvezmény iránti kérelmet a 2. melléklet szerinti formában, egy példányban az intézmény vezetőjéhez kell benyújtani, legkésőbb minden év szeptember 20. napjáig.

**9. §** (1) A gyermeket, tanulót, illetve kollégiumi szolgáltatást igénybe vevőt térítési díj-, illetve tandíjmentesség illeti meg, amennyiben a gyermek, tanuló, illetve a kollégiumi szolgáltatást igénybe vevő törvényes képviselője háztartásában hátrányos helyzetű, halmozottan hátrányos helyzetű, vagy testi, érzékszervi, középsúlyos vagy enyhe értelmi fogyatékos, autista tanuló él.

(2) A díjmentesség iránti kérelmet a 3. melléklet szerinti formában, egy példányban az intézmény vezetőjéhez kell benyújtani, legkésőbb minden év szeptember 20. napjáig. A kérelmet a benyújtását követő 10 napon belül az intézmény vezetője bírálja el.

**III. fejezet**

**Eljárási szabályok**

**10. §** (1) Az alapfokú művészeti iskolában a tanulói jogviszony létesítésekor írásban nyilatkozni kell arról, hogy melyik művészeti ágra (főtárgy és kötelezően választandó tárgy) történik a beiratkozás, amelyben a legfeljebb heti háromszáz perc tanórai foglalkozást biztosítja az intézmény.

(2) Ha a tanuló több alapfokú művészeti iskolával létesít tanulói jogviszonyt, vagy egy alapfokú művészeti iskolában több művészeti ág, több tanszak képzésében vesz részt, a tanulónak, illetve kiskorú tanuló esetén a törvényes képviselőnek a 4. melléklet szerinti formában írásban nyilatkoznia kell arról, hogy a tanuló melyik iskolában, melyik művészeti ágban, illetve melyik tanszakon vesz részt térítésidíj-fizetési kötelezettség mellett a képzésben.

(3) A több művészeti ág, több tanszak, több főtárgy foglalkozásait igénybe vevő tanuló az első tanszak térítési díján felül művészeti áganként, főtárgyanként, tanszakonként fizeti a tandíjat.

(4) Az alapfokú művészeti iskola a nyilatkozatok megtételéhez formanyomtatványt biztosít.

(5) A szöveges értékelésben részesülő előképzős tanuló a 6. § (1) bekezdés b) pont ba) alpontjában meghatározott díjtétel fizetésére kötelezett.

(6) Vendégtanulói jogviszony esetén a 4. § (3) bekezdése nem alkalmazandó. Vendégtanulói jogviszonnyal rendelkező tanuló a vele jogviszonyban álló iskolában fizeti meg a megállapított térítési díjat, a fogadó iskolában nem kell térítési díjat fizetnie.

(7) A térítési- és tandíj megállapítása a teljes tanévre történik, melynek mértékét nem befolyásolja az adott tanév első félévének tanulmányi eredménye.

**11. §** (1) A tanulmányi átlag megállapításánál az összes tanult tantárgy tanév végi eredményét, az alapfokú művészeti iskolában a főtárgy, a kötelező és a választott tárgy tanulmányi eredményét kell figyelembe venni.

(2) Tanév végi eredmény hiányában az előző tanév eredményét kell figyelembe venni.

(3) A tanulmányi átlagot a számtani átlag kiszámításával kell meghatározni és a kerekítés szabályai szerint egy tizedes jegyre kell kerekíteni.

(4) Elégtelen a tanulmányi eredmény, ha a tanuló évfolyamismétlésre kötelezett.

**12. §** (1) A térítési díj és a tandíj mértékének kiszámításánál az általános kerekítési szabályok alkalmazásával száz forinttal osztható díjat kell meghatározni.

(2) A térítési díj és a tandíj mértéke a fizetésre kötelezett tanulmányainak első tanévében az intézmény, az életkor és a jogviszony alapján meghatározott legalacsonyabb díjtétel.

**13. §** (1) Az intézmény vezetője a fizetendő díjról írásban értesíti a törvényes képviselőt, illetve a nagykorú tanulót. Az értesítés tartalmazza a fizetendő díj jogalapját, összegét, a fizetés módját, (készpénz átutalási megbízás vagy banki átutalás) határidejét, a fizetés elmulasztásának következményeit és a jogorvoslati lehetőséget.

(2) A térítési díj, illetve a tandíj befizetésének elmaradása esetén az intézmény vezetője írásban, határidő kitűzésével felhívja a törvényes képviselőt, illetve a nagykorú tanulót a fizetési kötelezettség teljesítésére, egyúttal figyelmezteti a jogkövetkezményekre.

(3) A térítési díj és a tandíj befizetésének végső határideje:

a) a tanítási év első félévre vonatkozóan október 15-e,

b) a tanítási év második félévre vonatkozóan március 15-e.

(4) Részletfizetés engedélyezése esetén az adott félévre esedékes díj befizetését a tanév rendjéről szóló rendeletben meghatározott, a félév utolsó napját megelőző nyolcadik napjáig kell teljesíteni.

**IV. fejezet**

**Záró hatályba léptető és átmeneti rendelkezések**

**14. §** (1) Jelen szabályzat a Klebelsberg Központ elnökének jóváhagyását követő 5. napon lép hatályba.

(2) A térítési díj és tandíj szabályzat felülvizsgálatát és a szükséges módosítások elvégzését minden évben legkésőbb május 10. napjáig el kell végezni és arról a szülőket és a tanulókat a helyben szokásos módon tájékoztatni kell.

(3) A térítési díj következő évi változásáról minden tanév május 31. napjáig a szülőket és a tanulókat tájékoztatni kell.

(4) Jelen szabályzat hatályba lépésével egyidejűleg hatályát veszíti az e tárgykörben kiadott korábbi szabályozás.

***1. melléklet***

**Szakmai feladatokra jutó folyó kiadások egy tanulóra jutó hányada, térítési díjalap**

**I. Általános iskolai oktatásban részt vevő tanulók kiadásainak egy főre jutó hányadának megállapítása**

Tanulói létszám/intézmény (fő)

Működési célú kiadások:

1. Személyi juttatások:

- Törvény szerinti illetmények, munkabérek (Ft/év)

- Megbízási díjak, óradíj (Ft/év)

- Adminisztrációs díj (Ft/év)

2. Munkaadót terhelő járulékok és szociális hozzájárulási adó (Ft/év)

3. Dologi kiadások:

- Üzemeltetési anyagok (Ft/év)

- Oktatáshoz kapcsolódó szolgáltatási kiadások (Ft/év)

- Egyéb szolgáltatások kiadásai (Ft/év)

- Szakmai anyagok (Ft/év)

- Szakmai tevékenységet segítő szolgáltatások (Ft/év)

Dologi kiadások összesen: (Ft/év)

ÖSSZES KIADÁS: 1.+2.+3. (Ft/év)

1 tanulóra jutó kiadás:

**II. Érettségire felkészítő képzésben részt vevő tanulók (9-12. évfolyam) kiadásainak egy főre jutó hányadának megállapítása**

Tanulói létszám/intézmény (fő)

Működési célú kiadások:

1. Személyi juttatások:

- Törvény szerinti illetmények, munkabérek (Ft/év)

- Megbízási díjak, óradíjak (Ft/év)

- Adminisztrációs díj (Ft/év)

2. Munkaadót terhelő járulékok és szociális hozzájárulási adó (Ft/év)

3. Dologi kiadások:

- Üzemeltetési anyagok (Ft/év)

- Oktatáshoz kapcsolódó szolgáltatási kiadások (Ft/év)

- Szakmai anyagok (Ft/év)

Dologi kiadások összesen: (Ft/év)

ÖSSZES KIADÁS: 1.+2.+3. (Ft/év)

1 tanulóra jutó kiadás:

**III. Érettségire épülő szakképzési kiadások egy tanulóra jutó hányadának megállapítása**

Tanulói létszám/intézmény (fő)

Működési célú kiadások:

1. Személyi juttatások:

- Törvény szerinti illetmények, munkabérek (Ft/év)

- Megbízási díjak, óradíj (Ft/év):

- Adminisztrációs díj (Ft/év):

2. Munkaadót terhelő járulékok és szociális hozzájárulási adó (Ft/év)

3. Dologi kiadások:

- Üzemeltetési anyagok (Ft/év)

- Oktatáshoz kapcsolódó szolgáltatási kiadások (Ft/év)

- Egyéb szolgáltatások kiadásai (Ft/év)

- Szakmai anyagok (Ft/év)

- Szakmai tevékenységet segítő szolgáltatások (Ft/év)

Dologi kiadások összesen: (Ft/év)

ÖSSZES KIADÁS: 1.+2.+3. (Ft/év)

1 tanulóra jutó kiadás:

**IV. Szakiskolai képzésben részt vevő tanulók kiadásainak egy főre jutó hányadának megállapítása**

Tanulói létszám/intézmény (fő)

Működési célú kiadások:

1. Személyi juttatások:

- Törvény szerinti illetmények, munkabérek (Ft/év)

- Megbízási díjak, óradíjak (Ft/év)

- Adminisztrációs díj (Ft/év)

2. Munkaadót terhelő járulékok és szociális hozzájárulási adó (Ft/év)

3. Dologi kiadások:

- Üzemeltetési anyagok (Ft/év)

- Oktatáshoz kapcsolódó szolgáltatási kiadások (Ft/év)

- Egyéb szolgáltatások kiadásai (Ft/év)

- Szakmai anyagok (Ft/év)

- Szakmai tevékenységet segítő szolgáltatások (Ft/év)

Dologi kiadások összesen: (Ft/év)

ÖSSZES KIADÁS: 1.+2.+3. (Ft/év)

1 tanulóra jutó kiadás:

**V. Művészeti oktatásban, képzésben részt vevő tanulók kiadásainak egy főre jutó hányadának megállapítása**

Többcélú intézmény, vagy több művészeti ág oktatása esetén az iskolában tanított művészeti áganként, külön-külön kell maghatározni a szakmai feladat egy tanulóra jutó hányadát. Zeneművészeti ágban a szolfézs előképző foglalkozást heti 2×45 percet meg nem haladó mértékben igénybe vevő tanulók esetén a szakmai feladat egy tanulóra jutó hányadát külön kell meghatározni.

1. Személyi juttatások:

- Törvény szerinti illetmények, munkabérek (Ft/év)

- Megbízási díjak, óradíjak (Ft/év)

2. Munkaadót terhelő járulékok és szociális hozzájárulási adó (Ft/év)

3. Dologi kiadások:

- Üzemeltetési anyagok (Ft/év)

- Oktatáshoz kapcsolódó szolgáltatási kiadások (Ft/év)

- Egyéb szolgáltatások kiadásai (Ft/év)

- Szakmai anyagok (Ft/év)

- Szakmai tevékenységet segítő szolgáltatások (Ft/év)

Dologi kiadások összesen: (Ft/év)

ÖSSZES KIADÁS: 1.+2.+3. (Ft/év)

1 tanulóra jutó kiadás: (Ft/év)

**VI. Kollégiumi térítési díj megállapítása**

A kollégiumot igénybe vevő tanulók esetében:

- Érettségire épülő szakképzésben részt vevők (fő)

- Érettségire felkészítő képzésben részt vevők (9-12. évfolyam) (fő)

- Szakiskolai képzésben részt vevők (9-10. évfolyam) (fő)

- Általános iskolai oktatásban részt vevők (fő)

- Óvodai nevelésben részt vevők (fő)

Kollégiumi napok száma: (év/nap)

Működési célú kiadások:

1. Személyi juttatások: (Ft/év)

2. Munkaadókat terhelő járulékok: (Ft/év)

3. Dologi kiadások:

- Szolgáltatási kiadások (Ft/év)

4. Dologi kiadások összesen: (Ft/év)

5. ÖSSZES KIADÁS: 1.+2.+3. (Ft/fő/év)

1 tanulóra jutó kiadás: (Ft/év)

***2. melléklet***

**Díjkedvezmény iránti kérelem**

|  |  |
| --- | --- |
| Intézmény megnevezése: |  |
| Tanuló neve: |  |
| Szül. hely, idő: |  |
| Állandó lakhely: |  |
| Tartózkodási hely: |  |
| A tanuló oktatási azonosító száma: |  |
| Szülő (törvényes képviselő) neve: |  | Tel. szám: |
| Anyja születéskori neve: |  | Tel. szám: |

Nyilatkozom arról, hogy a .............../.................. tanévben a díjkedvezményt a szociális helyzetemre tekintettel kívánom igénybe venni.

A család egy főre jutó havi nettó jövedelme: .......................................... Ft

Gyermekemet egyedül nevelem (a megfelelő aláhúzandó):

|  |  |
| --- | --- |
| igen | nem |

A kérelemhez csatot dokumentumok felsorolása:

 ………………………………….

……………………………………

…………………………………….

Büntetőjogi felelősségem tudatában kijelentem, hogy a fenti adatok a valóságnak megfelelnek.

............................................., 201.... év ........................ hó ............ nap

|  |  |
| --- | --- |
|   |   |
| Szülő (gondviselő) aláírása | Tanuló aláírása[[1]](#footnote-1) |

***3. melléklet***

**Díjmentesség iránti kérelem**

|  |  |
| --- | --- |
| Intézmény megnevezése: |  |
| Tanuló neve: |  |
| Szül. hely, idő: |  |
| Állandó lakhely: |  |
| Tartózkodási hely: |  |
| A tanuló oktatási azonosító száma: |  |
| Szülő (törvényes képviselő) neve: |  | Tel. szám: |
| Anyja születéskori neve: |  | Tel. szám: |

Alulírott nyilatkozom, hogy (a megfelelő aláhúzandó)

- gyermekem hátrányos helyzetű

- gyermekem halmozottan hátrányos helyzetű

- gyermekem testi, érzékszervi, középsúlyos és enyhe értelmi fogyatékos, autista.

A kérelemmel egyidejűleg benyújtott igazolás megnevezése:

………………………………….

……………………………………

…………………………………….

Büntetőjogi felelősségem tudatában kijelentem, hogy a fenti adatok a valóságnak megfelelnek.

............................................., 201.... év ........................ hó ............ nap

|  |  |
| --- | --- |
|   |   |
| Szülő (gondviselő) aláírása | Tanuló aláírása[[2]](#footnote-2) |

***4. melléklet***

**Szülői nyilatkozat ............ tanévre**

|  |  |
| --- | --- |
| Intézmény megnevezése: |  |
| Tanuló neve: |  |
| tagozat: | tanszak: | tantárgy: |
| Szül. hely, idő: |  |
| Állandó lakhely: |  |
| Tartózkodási hely: |  |
| A tanuló oktatási azonosító száma: |  |
| Szülő (törvényes képviselő) neve: |  | Tel. szám: |
| Anyja születéskori neve: |  | Tel. szám: |

|  |  |
| --- | --- |
| 1. | Szülőként (gondviselőként) kijelentem, hogy gyermekem másik alapfokú művészeti iskolában művészeti képzésben [[3]](#footnote-3) |
| részt vesz |  |  | nem vesz részt |  |  |
| Amennyiben részt vesz: |
| a másik iskola megnevezése: |  |
| címe: |  |
| művészeti ág/tanszak/évfolyam: |  |
| térítési díj fizetése ellenében igénybe vett heti foglalkozások száma: |  |
| tandíjfizetési kötelezettséggel igénybe vett heti foglalkozások száma: |  |
| 2. | Nyilatkozom, hogy gyermekem után a 201.../201.... tanévben ........................ tagozat ............... évfolyamon ......................... .. művészeti ágon ............................ tanszakon az alábbi díjfizetéssel kívánom a művészeti képzést igénybe venni a(z) .................................................................................... Alapfokú Művészeti Iskolában[[4]](#footnote-4) |
| térítési díj ellenében |  | tandíjfizetéssel |  |

Nyilatkozatommal tudomásul veszem, hogy térítési díjfizetéssel gyermekem csak egy intézmény egy művészeti ágában veheti igénybe a művészetoktatást.

............................................., 201.... év ........................ hó ............nap

|  |  |
| --- | --- |
|   |   |
| Szülő (gondviselő) aláírása | Tanuló aláírása[[5]](#footnote-5) |

1. az aláírás csak a 18. életévét betöltött tanuló esetében kell szükséges [↑](#footnote-ref-1)
2. az aláírás csak a 18. életévét betöltött tanuló esetében kell szükséges [↑](#footnote-ref-2)
3. a megfelelő rész mellé „x”-t tenni [↑](#footnote-ref-3)
4. a megfelelő rész mellé „x”-t tenni [↑](#footnote-ref-4)
5. az aláírás csak a 18. életévét betöltött tanuló esetében kell szükséges [↑](#footnote-ref-5)